Pe 28 martie, polițiștii din cadrul Serviciului Rutier Prahova au desfășurat o acțiune pe drumurile naționale din județ pentru combaterea transportului ilegal de persoane, context în care au fost controlate aproximativ 200 de autovehicule, fiind efectuate 50 de testări cu aparatul etilotest.
Cu ocazia neregulilor constatate, au fost aplicate 140 de sancțiuni contravenționale, dintre care, 45 pentru nerespectarea regimului legal de viteză.
În cadrul acțiunii, trei conducători auto au fost depistați în timp ce efectuau transport rutier ilegal de persoane- TAXI PIRAT.
Astfel, conducătorii auto au fost sancționați în conformitate cu prevederile Legii nr. 38/2003 fiind dispusă suspendarea dreptului de utilizare al autoturismului pentru o perioadă de 6 luni, fiind reținute certificatul de înmatriculare si plăcuțele de înmatriculare.